|  |  |
| --- | --- |
| REPUBLIKA HRVATSKA |  |
| VARAŽDINSKA ŽUPANIJA |  |
| GRAD IVANEC |  |
| GRADSKO VIJEĆE |  |

KLASA: 363-01/12-01/134

UR.BROJ: 2186/012-03/023-12-2

Ivanec, 26. rujna 2012.

Na temelju članka 31. Zakona o komunalnom gospodarstvu (“Narodne novine” br. 26/03-proč.tekst, 82/04, 178/04, 38/09, 79/09 i 49/11), te članka 35. Statuta Grada Ivanca ("Službeni vjesnik Varaždinske županije“ br. 21/09), Gradsko vijeće Grada Ivanca na 30. sjednici održanoj 26. rujna 2012. godine, donosi

**O D L U K U**

**o Izmjenama Odluke o komunalnom doprinosu**

**Članak 1.**

U Odluci o komunalnom doprinosu („Službeni vjesnik Varaždinske županije“ broj 27/10, 37/10 i 36/11) u članku 10. stavak 3. mijenja se i glasi:

„U postupcima izdavanja rješenja o izvedenom stanju pokrenutim, na temelju posebnog zakona, do 30. lipnja 2013. godine, plaćanje ukupno utvrđenog iznosa komunalnog doprinosa može se odobriti obročno na 24 jednaka obroka, sa odgodom plaćanja doprinosa, odnosno odgodom početka njegova plaćanja u slučaju obročne otplate, za godinu dana od dana izvršnosti rješenja, ako to zatraži podnositelj zahtjeva, odnosno vlasnik zgrade.“

**Članak 2.**

U članku 17. stavak 1. mijenja se i glasi:

„Obveze plaćanja komunalnog doprinosa oslobađaju se vlasnici gospodarskih objekata proizvodnih djelatnosti izgrađenih do stupanja na snagu Zakona o pretvorbi društvenih poduzeća, u postupcima izdavanja rješenja o izvedenom stanju, pokrenutim, na temelju posebnog zakona, do 30. lipnja 2013. godine.“

**Članak 3.**

Ova Odluka stupa na snagu osmog dana od dana objave u Službenom vjesniku Varaždinske županije.

|  |  |
| --- | --- |
|  | PREDSJEDNIK GRADSKOG  VIJEĆA GRADA IVANCA: |
|  | Čedomir Bračko |